laion/Wikipedia-Exotic huggingface dataset:
মাধবীলতা

মাধবী বা মাধবীলতার অনেক নাম- মণ্ডপ, কামী, পুষ্পেন্দ্র, অভীষ্টগন্ধক, অতিমুক্ত, বিমুক্ত, কামুক ও ভ্রমরোৎসব। মাধবীর বৈজ্ঞানিক নাম Hiptage benghalensis (L.) Kurz., পরিবার Malpighiaceae। এসব নাম মাধবীর ভাব প্রকাশে ব্যবহার হয় এবং কাব্যরসে ভরপুর। এক সময় পুণ্ড্রক দেশে অর্থাৎ ময়মনসিংহে মাধবীলতা প্রচুর পাওয়া যেত। এর জন্য এর আরেক নাম পুণ্ড্রক। মাধবীলতা দক্ষিণপূর্ব এশিয়া, ভারত, ফিলিপাইন-এর উদ্ভিদ। মাধবী বৃক্ষারোহী লতা এবং দীর্ঘজীবী। ডাল ছোট ছোট এবং ঝোপঝাড় হয়ে যায়। এভাবে বহুবর্ষী হলে ধীরে ধীরে মূল লতাটি বেশ মোটা হয়ে যায়। ডাল দু' তিন বছর পরপর কেটে দিতে হয়, তারপর লতা যতই বাড়তে থাকে ততই নতুন নতুন ডালপালা গজায় ফুল বেশি ফোটে। এর মোটা মোটা ডালের ছাল মেটে রঙের, ভেতরের কাঠ লালচে ও শক্ত। পাতা বিপরীতমুখী, আয়তকার, বোঁটার দিক থেকে আগা ক্রমশ সরু, সাধারণত ৪ থেকে ৬ ইঞ্চি লম্বা হয়। অনেকটা চাঁপা ফুলের পাতার মতো। বাগানের শোভার জন্য যত্ন করে মাধবী লাগানো হয়। তবে এই লতা গাছটি এখন প্রায় দুষ্প্রাপ্য। মাধবীর ফুল গুচ্ছবদ্ধ ও বিন্যাস সুসংবদ্ধ। মুকুলগুলো সূক্ষ্ম রোমে ভরা। ফুল সাদা রঙের, পাঁচটি পাপড়ি এবং তার মধ্যে পঞ্চম পাপড়িটির গোড়ার দিক হলদেটে। ফুল দেখতে তিল ফুলের মতো এবং খুব সুগন্ধি। বসন্ত ও গ্রীষ্ম এই ফুলের ঋতু হলেও কখনো কখনো বর্ষা পর্যন্ত ফোটে। ফুল থেকে ফল হয়, বীজ থাকে ২/৩টি এবং তা রোমশ। মাধবী অযত্নেও বাড়ে, বীজ থেকে চারা হয়, ডাল কেটে মাটিতে পুঁতে রাখলেও চারা পাওয়া যায়। মাধবীর পাতা গরু-ছাগলে খায়। পুরানা বাত সারাতে মাধবীলতার পাতার রস উপকারী। হাঁপানির শ্বাসকষ্টের জন্য পাতা ও ডালের রস উপকারী। মাধবীলতার শুকনো ছালের গুঁড়ো বিষাক্ত ঘায়ের সারিয়ে তোলে। Bailey, L. H./Bailey, E. Z. 1976. Hortus third: A concise dictionary of plants cultivated in the United States and Canada, Macmillan, New York. Agharkar, S.P. 1991. Medicinal plants of Bombay presidency, Scientific Publishes, Jodhpur, India Verma, D.M./Balakrishnan, M.P./Dixit, R.D. 1993. Flora of Madhya Pradesh. Vol. I., Botanical Survey of India, Kolkata, India "Hiptage benghalensis"। issg.org; Global Invasive Species Database। ২০০৭-০৯-৩০ তারিখে মূল থেকে আর্কাইভ করা। সংগ্রহের তারিখ ২০০৭-০৬-২৭।  Verma, Balakrishnan & Dixit, pp 240 "গাছপালা তরুলতা",বিপ্রদাশ বড়ুয়া, বাংলা একাডেমী, ঢাকা। আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ১৪৩ Hiptage benghalensis ওয়েব্যাক মেশিনে আর্কাইভকৃত ৩০ সেপ্টেম্বর ২০০৭ তারিখে on Global Invasive Species Database Hiptage benghalensis ওয়েব্যাক মেশিনে আর্কাইভকৃত ২ ডিসেম্বর ২০২২ তারিখে on the Hawaiian Ecosystems at Risk project (HEAR) Hiptage benghalensis, Starr report on the Hawaiian Ecosystems at Risk project (HEAR) Hiptage benghalensis on the Agricultural Research Service Germplasm Resources Information Network Hiptage Malpighiaceae Malpighiaceae - description, taxonomy, phylogeny, and nomenclature
মধুমালতী

মধুমালতী / মধুমঞ্জরী (ইংরেজি: Chinese honeysuckle বা Rangoon creeper) লতানো গাছ। এর বৈজ্ঞানিক নাম Quisqualis indica/Combretum Indicum পরিবার Combretaceae। মাধুমালতীর হিন্দি নাম রঙ্গন-কা-বেল, বোম্বে অঞ্চলে বারমাসী, লাল চামেলী। রবীন্দ্রনাথ ঠাকুর Quisqualis indica/Combretum Indicum বৈজ্ঞানিক নামের এই ফুলটির নামকরণ করেন মধুমঞ্জরি। লতা খুব শক্ত, কয়েক বছর হয়ে গেলে মোটা হয়। তখন হয় মোচড়ানো, ধূসর রঙের। গর্ভকাষ্ঠ বা মাঝখানে ছিদ্র হয়। পাতা বিপরীত দিকে সাজানো থাকে। পাতা আয়তকার, ডিম্বাকৃতি ও আগা সরু; কিনারা হালকা ঢেউ খেলানো এবং একটু খসখসে। মধুমালতীকে অনেকে '"মাধবীলতা" বলে ভুল করেন। কিন্তু মাধবীলতা ও মধুমালতী দুটি সম্পূর্ণ পৃথক প্রজাতির লতা গাছ। মধুমালতীর ফুল গন্ধে ভরপুর। ফুল গুচ্ছবদ্ধ, সাদা-লাল-কমলা রঙে মেশানো। পাপড়ি ৫ টি। ফুলের গন্ধ "মাধবী"র থেকে একটু কম। ফুলের রঙ সাদা থেকে ধীরে ধীরে বদল হয়। রঙের জন্যও এই ফুল খুব সুন্দর। গ্রীষ্ম ও বর্ষায় এর ফুল বেশি হলেও সারা বছর কিছু দিন পরপর ফুল ফোটে। এজন্যে একে বারমাসী ফুল বলা হয়। লতা বড় হয়ে গাছ হলে দীর্ঘজীবী হয়। গোড়া এবং শেকড় থেকেও লতা গজায়। কাটিং করে বা লতা কেটে মাটিতে পুঁতলেও চারা হয়। খুব ক্বচিৎ ফল হয়। কুঞ্জ তৈরির জন্যে মধুমালতী আদর্শ গাছ। এর আদি বাসস্থান দক্ষিণ আফ্রিকা ও ইন্দো-মালয়েশিয়া। কেউ কেউ মনে করেন, এটি মালয় (মালয়েশিয়া) দেশের গাছ এবং এখানে এনে লাগানো হয়েছে। Madhumalati (Quisqualis indica) QUISQUALIS INDICA Linn niyog-niyogan.doc Quisqualis indica (PIER species info) ওয়েব্যাক মেশিনে আর্কাইভকৃত ২৪ এপ্রিল ২০১৯ তারিখে উইকিমিডিয়া কমন্সে মধুমালতী সংক্রান্ত মিডিয়া রয়েছে। "রবীন্দ্রনাথের নাম রাখা ফুলগুলো"। সংগ্রহের তারিখ ২০২৩-০৫-২৬।  "গাছপালা তরুলতা",বিপ্রদাশ বড়ুয়া, বাংলা একাডেমী, ঢাকা।
হুমায়ুন কবীর চৌধুরী (বীর প্রতীক)

হুমায়ুন কবীর চৌধুরী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হুমায়ুন কবীর চৌধুরীর জন্ম কুমিল্লা জেলার নাঙ্গলকোট উপজেলার লক্ষ্মীপুর গ্রামে। তার বাবার নাম শফিকুর রহমান চৌধুরী, মার নাম জাহানারা বেগম। তার স্ত্রীর নাম পারভীন কবীর। তাদের দুই ছেলে। হুমায়ুন কবীর চৌধুরী ১৯৭১ সালে পাকিস্তানে ছিলেন। ১৯৭০ সালে তিনি পাকিস্তানি সেনাবাহিনীর অফিসার্স কোর্সের জন্য মনোনীত হয়েছিলেন। মুক্তিযুদ্ধ শুরু হলে ঢাকায় আসেন। পরে ভারতে গিয়ে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের সঙ্গে যোগ দেন। ১৯৭১ সালের ১৭ মে দুই নং সেক্টরে মুক্তিযুদ্ধের প্রথম পর্যায়ে দুই দলে বিভক্ত হয়ে যুদ্ধে যান হুমায়ুন কবীর চৌধুরী। এক দলকে রক্ষণভাগে এবং দ্বিতীয় দল মর্টারের সাহায্যে পাকিস্তানি সেনাদের একটি ঘাঁটির ওপর আক্রমণ চালানোর জন্য তৈরী হয়। মর্টার শেলিংয়ের ম্যাধমে পাকিস্তানি সেনারা গোলন্দাজ বাহিনীর সাহায্যে প্রচণ্ড গোলাগুলি করে মুক্তিযোদ্ধাদের উপর। এতে পাকিস্তানি সেনাবাহিনীর ১৫ জনের মতো নিহত হয়েছে। কসবা ছিলো এমন একটি স্থান, যার ভৌগোলিক গুরুত্ব অপরিসীম। কসবা রেলস্টেশন থেকে ভারতীয় সীমান্ত দেখা যায়। সীমান্তের পাশ দিয়ে ছোট ছোট পাহাড়। মে মাসের ২২/২৩ তারিখে খবর আসে, পাকিস্তানি সেনারা দুটি ট্রলি বোঝাই অস্ত্রশস্ত্র মন্দভাগ রেলস্টেশন থেকে সালদা নদীর দিকে নিয়ে যাচ্ছে। রেলট্রলির দুই পাশ দিয়ে এক প্লাটুন পাকিস্তানি সেনা টহল দিয়ে হেঁটে যাচ্ছে। খবর পেয়ে দুই সেকশন মুক্তিযোদ্ধা নিয়ে হুমায়ুন কবীর চৌধুরী খালি গায়ে এবং লুঙ্গি পরা অবস্থায় পাহাড়ের গাছপালার ফাঁক দিয়ে মন্দভাগ রেলস্টেশনের দিকে অগ্রসর হন। সকাল নয়টায় এসে মন্দভাগ গ্রামে অ্যামবুশ পেতে বসে থাকলেন পুরো দলের সাথে। আধঘণ্টা পরই দেখা যায় পাকিস্তানের সেনাবাহিনীর লোকেরা ট্রলির দুই পাশ দিয়ে পাহারা দিতে দিচ্ছিল। ট্রলি দুটি মারাত্মক অস্ত্রশস্ত্রে সজ্জিত দিল। মুক্তিযোদ্ধারা এসএমজি, এলএমজির সাহায্যে শত্রুর ওপর অতর্কিতে গুলি ছুড়তে থাকনে। এতে কয়েকজন পাকিস্তানি সেনা সঙ্গে সঙ্গে পড়ে গেল। বাকি পাকিস্তানি সেনারা ট্রলির ওপাশে পজিশন নিয়ে মুক্তিযোদ্ধাদের ওপর গুলি ছুড়তে থাকল। মুক্তিযোদ্ধারাও রকেট লঞ্চারের সাহায্যে ট্রলির ওপর আঘাত হানে। ট্রলির অস্ত্রশস্ত্র ধ্বংস করে দেওয়া হয়। পরবর্তীতে পাকিস্তানি সেনারা পালিয়ে যাওয়ার পর হুমায়ুন কবীর চৌধুরী কয়েকজন মুক্তিযোদ্ধাকে নিয়ে ঘটনাস্থলে গিয়ে ভাঙাচোরা অনেক অস্ত্রের মধ্যে কিছু ভালো অস্ত্র পান। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৯-০৪-২০১২"। ২০১৭-১২-০৯ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
জন রকফেলার

জন ডেভিসন রকফেলার (ইংরেজি: John Davison Rockefeller) (জন্ম: ৮ই জুলাই, ১৮৩৯–মৃত্যু: ২৩শে মে, ১৯৩৭) বিখ্যাত মার্কিন তেল শিল্পস্থপতি, উদ্যোক্তা ও জনদরদী। তিনি স্ট্যান্ডার্ড অয়েল কোম্পানি প্রতিষ্ঠা করেন। তিনি প্রথম আমেরিকান হিসেবে ১ বিলিয়ন ডলার সম্পত্তির মালিকানা লাভ করেন। তিনি সর্বকালের সবচেয়ে ধনী আমেরিকান হিসেবে বিবেচিত হন। "The Richest Americans"। Fortune। CNN। সংগ্রহের তারিখ মার্চ ২৫, ২০১৬।  "The Wealthiest Americans Ever"। The New York Times। জুলাই ১৫, ২০০৭। সংগ্রহের তারিখ জুলাই ১৭, ২০০৭।  উইকিমিডিয়া কমন্সে জন রকফেলার সংক্রান্ত মিডিয়া রয়েছে। উইকিপিডিয়ার সহপ্রকল্পেজন রকফেলার কমন্স হতে মিডিয়া উইকিউক্তি হতে উক্তিসমূহ উইকিউপাত্ত হতে উপাত্ত জন রকফেলার-এর জীবনী (ইংরেজি) গুটেনবের্গ প্রকল্পে জন রকফেলার-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে জন রকফেলার কর্তৃক কাজ বা সম্পর্কে তথ্য লিব্রিভক্সের পাবলিক ডোমেইন অডিওবুকসে জন রকফেলার
বারবারা বুশ

বারবারা পিয়ার্স বুশ (জন্ম: ৮ জুন, ১৯২৫ - মৃত্যু: ১৭ এপ্রিল, ২০১৮) মার্কিন যুক্তরাষ্ট্রের ৪১তম রাষ্ট্রপতি জর্জ এইচ ডাব্লিউ বুশের স্ত্রী। তিনি ১৯৮৯ থেকে ১৯৯৩ সাল পর্যন্ত ফার্স্ট লেডির মর্যাদা লাভ করেন। তিনি ৪৩তম রাষ্ট্রপতি জর্জ ডব্লিউ বুশের মাতা। Official White House biography of Barbara Bush উইকিমিডিয়া কমন্সে বারবারা বুশ সংক্রান্ত মিডিয়া রয়েছে।
পেশা

পেশা হচ্ছে কোন ব্যক্তির নির্দিষ্ট বিষয়ে প্রশিক্ষণ গ্রহণ পরবর্তী জীবন-জীবিকা নির্বাহের জন্য চাকরি এর মাধ্যমে তিনি অর্থ উপার্জন করেন বা জীবিকা নির্বাহ করেন। সাধারণ জনগণ প্রায়শঃই তাদের কর্মকাণ্ডের ফলে অনেক ধরনের শিক্ষালাভ করতে পারেন। শিক্ষক, আইনজীবী, প্রযুক্তিবিদ পেশাদারীত্বের অনন্য উদাহরণ। সাধারণতঃ শিক্ষামূলক বৃত্তি বা পেশা হিসেবে তিন ধরনের পেশা - ধর্মতত্ত্ব, ঔষধ এবং আইন বিদ্যমান। পেশা হিসেবে চিহ্নিতকরণের জন্য নিম্নোক্ত প্রধান শর্তাবলী পূরণ করতে হয় - এটি পূর্ণকালীন পেশা হতে হবে; শিক্ষামূলক প্রতিষ্ঠান হিসেবে প্রতিষ্ঠিত হতে হবে; বিশ্ববিদ্যালয় হিসেবে প্রতিষ্ঠিত হতে হবে; স্থানীয়ভাবে স্বেচ্ছাসেবামূলক সংস্থা হতে হবে; জাতীয় সংস্থারূপে প্রতিষ্ঠিত হতে হবে; পেশাদারী নীতি-নৈতিকতা উপস্থিত থাকবে; রাষ্ট্রীয়ভাবে নিবন্ধন আইনের দ্বারা প্রতিষ্ঠিত হবে। বিশ্বে বিভিন্ন পেশায় কর্মরত রয়েছেন সমাজের অনেক ব্যক্তি। তাদের তালিকা নিম্নরূপঃ- হিসাবরক্ষক নিবন্ধক সেবিকা উকিল নথিরক্ষক স্থপতি সাংবাদিক সামরিক কর্মকর্তা সমাজকর্মী সার্জন বিমান চালক পশু চিকিৎসক বাবুর্চী দিন মজুর কুলী বিজ্ঞানী ডেন্টিস্ট কূটনীতিবিদ চিকিৎসক প্রকৌশলী অধ্যাপক আইনজীবী আর্থিক বিশ্লেষক ঔষধ প্রস্তুতকারী দার্শনিক মনোবিশারদ কৃষক রিকসা চালক হকারস ড্রাইভার কন্ডাক্টর নাইটগার্ড শ্রমিক দোকানদার জেলে সেবিকা দর্জি Perks, R.W.(1993): Accounting and Society. Chapman & Hall (London); আইএসবিএন ০-৪১২-৪৭৩৩০-৫. p.2. "Lorne M. Fienberg, ''Examples of Professions''"। ২০১৯-০১-০৬ তারিখে মূল (PDF) থেকে আর্কাইভ করা। সংগ্রহের তারিখ ২০০৯-১১-০৭।  "CALIFORNIA STANDARDS FOR THE TEACHING PROFESSION" (পিডিএফ)। ২০০৯-১০-০৮ তারিখে মূল (PDF) থেকে আর্কাইভ করা। সংগ্রহের তারিখ ২০০৯-১১-০৭।
ন্যান্সি রিগ্যান

ন্যান্সি ডেভিস রিগ্যান (ইংরেজি: Nancy Davis Reagan) (জন্মনাম: অ্যান ফ্রান্সেস রবিন্স) (৬ জুলাই, ১৯২১ – ৬ মার্চ, ২০১৬) মার্কিন যুক্তরাষ্ট্রের রাষ্ট্রপতি রোনাল্ড রেগনের সহধর্মণী। তিনি ১৯৮১ সাল থেকে ১৯৮৯ সাল পর্যন্ত মার্কিন যুক্তরাষ্ট্রের ফার্স্ট লেডি পদবী ধারণ করেছিলেন।
মার্থা ওয়াশিংটন

মার্থা ড্যানড্রিজ কাস্টিস ওয়াশিংটন (ইংরেজি:Martha Dandridge Custis Washington) (জন্ম: জুন ২, ১৭৩১; মৃত্যু: মে ২২, ১৮০২) মার্কিন যুক্তরাষ্ট্রের প্রথম প্রেসিডেন্ট জর্জ ওয়াশিংটনের সহধর্মণী এবং প্রথম ফার্স্ট লেডি। তিনি লেডি ওয়াশিংটন নামে বেশি পরিচিত। Martha Washington ওয়েব্যাক মেশিনে আর্কাইভকৃত ২৮ নভেম্বর ২০০৫ তারিখে at the White House (biography) Martha Washington আর্কাইভইজে আর্কাইভকৃত ৩০ জুন ২০১২ তারিখে at the National First Ladies Library (biography) Donald Greyfield (Jan 01, 2001)। "Martha Dandridge Washington"। First of America's First Ladies (ইংরেজি ভাষায়)। ফাইন্ড এ গ্রেইভ। সংগ্রহের তারিখ Aug 18, 2011।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (ইংরেজি) (memorial photosphotos Martha Washingtone at the national first lady of u.s.a Martha wasingtong[স্থায়ীভাবে অকার্যকর সংযোগ] at the first Lady white house.
অ্যাবিগেইল অ্যাডামস

অ্যাবিগেইল অ্যাডামস (ইংরেজি:Abigail Adams) মার্কিন যুক্তরাষ্ট্রের দ্বিতীয় রাষ্ট্রপতি জন অ্যাডামসের সহধর্মণী। Short summary of Abigail's Life Adams family biographies – Massachusetts Historical Society Collection of Abigail Adams Letters My Dearest Friend: Letters of Abigail and John Adams, Harvard University Press ওয়েব্যাক মেশিনে আর্কাইভকৃত ১৭ এপ্রিল ২০০৯ তারিখে The Adams Women: Abigail and Louisa Adams, Their Sisters and Daughters, Harvard University Press ওয়েব্যাক মেশিনে আর্কাইভকৃত ১১ এপ্রিল ২০০৯ তারিখে Descent from Glory: Four Generations of the John Adams Family, Harvard University Press ওয়েব্যাক মেশিনে আর্কাইভকৃত ১৩ আগস্ট ২০০৯ তারিখে Adams Family Correspondence. Cambridge: Harvard University Press ওয়েব্যাক মেশিনে আর্কাইভকৃত ১২ জুলাই ২০০৯ তারিখে Abigail Adams Birthplace – Museum in Weymouth, Massachusetts Ancestors of Abigail Smith "Abigail Smith Adams" (ইংরেজি ভাষায়)। ফাইন্ড এ গ্রেইভ। জানু ১, ২০০১। সংগ্রহের তারিখ ২০১১-০৮-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (ইংরেজি)
মার্থা জেফারসন র‌্যান্ডোলফ

মার্থা জেফারসন র‌্যান্ডোলফ (ইংরেজি:Martha Washington Jefferson Randolph) (জন্ম: সেপ্টম্বর ২৭, ১৭৭২ – অক্টোবর ১০, ১৮৩৬) মার্কিন যুক্তরাষ্ট্রের রাষ্ট্রপতি থমাস জেফারসনের তনয়া। James Parton (১৯১৪)। "Thomas Jefferson"। James Grant Wilson। The Presidents of the United States, 1789-1914। New York: Charles Scribner's Sons।  In Wikisource.
মিশেল ওবামা

মিশেল লভান রবিনসন ওবামা (জন্ম: জানুয়ারি ১৭, ১৯৬৪) হলেন একজন আমেরিকান আইনজীবী ও লেখক, যিনি ২০০৯ থেকে ২০১৭ সাল পর্যন্ত মার্কিন যুক্তরাষ্ট্রের ফার্স্ট লেডি ছিলেন। তিনি যুক্তরাষ্ট্রের ৪৪তম ও সাবেক প্রেসিডেন্ট বারাক ওবামার সহধর্মিণী এবং যুক্তরাষ্ট্রের প্রথম আফ্রিকান-আমেরিকান ফার্স্ট লেডি। ইলিনয় অঙ্গরাজ্যের অন্তর্ভুক্ত শিকাগোর উত্তরাংশে বেড়ে ওঠা মিশেল ওবামা প্রিন্সটন বিশ্ববিদ্যালয় ও হার্ভার্ড ল স্কুল থেকে গ্রাজুয়েশন সম্পন্ন করেন। কর্মজীবনের শুরুতে তিনি সিলডি অস্টিন নামক একটি আইন সংস্থায় কর্মরত ছিলেন যেখানে প্রথমবার বারাক ওবামার সাথে তার পরিচয় ঘটে। পরবর্তীকালে তিনি শিকাগো বিশ্ববিদ্যালয়ের অ‍্যাসোসিয়েট ডীন অব স্টুডেন্ট সার্ভিস এবং শিকাগো মেডিকেল বিশ্ববিদ্যালয়ের ভাইস প্রেসিডেন্ট ফর কমিউনিটি অ‍্যান্ড এক্সটার্নাল অ্যাফেয়ার্স পদেও কর্মরত ছিলেন। ১৯৯২ সালে বারাক ওবামা ও মিশেল ওবামা বিবাহ বন্ধনে আবদ্ধ হন এবং এই দম্পতির দুই সন্তান আছে। মিশেল লভান রবিনসন ১৭ জানুয়ারি ১৯৬৪ শিকাগোয় জন্মগ্রহণ করেন। David Colbert (ডিসেম্বর ২০০৮)। Michelle Obama, An American Story। Houghton Mifflin Harcourt। আইএসবিএন 0547247702।  Elizabeth Lightfoot (ডিসেম্বর ২০০৮)। Michelle Obama: First Lady of Hope। The Lyons Press। আইএসবিএন 1599215217।  Liza Mundy (অক্টোবর ২০০৮)। Michelle Obama, A Life। Simon & Schuster। আইএসবিএন 1416599436।  First Lady Michelle Obama ওয়েব্যাক মেশিনে আর্কাইভকৃত ২৬ এপ্রিল ২০১২ তারিখে at Whitehouse.gov "About Michelle Obama" at BarackObama.com Michelle Obama ওয়েব্যাক মেশিনে আর্কাইভকৃত ১১ জুন ২০১০ তারিখে collected news and commentary at Chicago Tribune Michelle Obama collected news and commentary at U.S.News & World Report Michelle Obama On Love, Family & Politics ওয়েব্যাক মেশিনে আর্কাইভকৃত ২৬ জানুয়ারি ২০০৯ তারিখে, interview with Katie Couric of CBS News, February 15, 2008 Photoessay in Newsweek
লরা বুশ

লরা লেন ওয়েলচ বুশ (ইংরেজি:Laura Lane Welch Bush) (জন্ম: ৪ নভেম্বর, ১৯৪৬) মার্কিন যুক্তরাষ্ট্রের রাষ্ট্রপতি জর্জ ডাব্লিউ বুশের সহধর্মণী। তিনি ২০০১ থেকে ২০০৯ সাল পর্যন্ত ফার্স্ট লেডি সম্মাননা লাভ করেন। First Lady biography at Whitehouse.gov "The book on Laura Bush" ওয়েব্যাক মেশিনে আর্কাইভকৃত ১ মে ২০০৯ তারিখে by Dennis B. Roddy, Pittsburgh Post-Gazette "A Laura Bush we don't know" by Eugene Robinson, San Francisco Chronicle
রোজালিন কার্টার

এলিনর রোজালিন কার্টার (ইংরেজি:Eleanor Rosalynn Carter) (জন্ম: আগস্ট ১৮, ১৯২৭) মার্কিন যুক্তরাষ্ট্রের সাবেক রাষ্ট্রপতি জিমি কার্টারের সহধর্মণী। তিনি ১৯৭৭ সাল থেকে ১৯৮১ সাল পর্যন্ত ফার্ষ্ট লেডির মর্যাদা লাভ করেন। তিনি পেশাজীবনে একজন আইনজীবী। দ্য কার্টার সেন্টার National First Ladies Library ওয়েব্যাক মেশিনে আর্কাইভকৃত ৯ মে ২০১২ তারিখে New Georgia Encyclopedia ওয়েব্যাক মেশিনে আর্কাইভকৃত ২১ অক্টোবর ২০১২ তারিখে Rosalynn Carter Institute for Caregiving |}
রোকনুজ্জামান খান

রোকনুজ্জামান খান (জন্মঃ ৯ এপ্রিল, ১৯২৫ - মৃত্যুঃ ৩ ডিসেম্বর, ১৯৯৯) বাংলাদেশের একজন প্রতিষ্ঠিত লেখক ও সংগঠক ছিলেন। কিন্তু তিনি দাদাভাই নামেই সম্যক পরিচিত ছিলেন। তার জন্ম রাজবাড়ী জেলার পাংশা উপজেলায়। বাংলাদেশের বহুল প্রচারিত দৈনিক ইত্তেফাকের শিশু-কিশোরদের উপযোগী কচিকাঁচার আসর বিভাগের পরিচালক হিসেবে আমৃত্যু দায়িত্ব পালন করেন। ১৯৪৮ সালে আবুল মনসুর আহমদ সম্পাদিত ইত্তেহাদ পত্রিকার 'মিতালী মজলিস' নামীয় শিশু বিভাগের দায়িত্ব লাভের মাধ্যমে কর্মজীবন শুরু করেন। এরপর ভারপ্রাপ্ত সম্পাদক হিসেবে শিশু সওগাত পত্রিকায় দায়িত্ব পালন করেন। ১৯৫২ সালে দৈনিক মিল্লাতের কিশোর দুনিয়া'র শিশু বিভাগের পরিচালক ছিলেন। ১৯৫৫ সালে দৈনিক ইত্তেফাক পত্রিকায় তরুণ সাংবাদিক হিসেবে কাজ শুরু করেন। ২রা এপ্রিল শিশু-কিশোরদের উপযোগী কচিকাঁচার আসর বিভাগের পরিচালক নিযুক্ত হন এবং আসর পরিচালকের নামকরণ করা হয় দাদাভাই। সেই থেকে তিনি নতুন পরিচয় পান দাদাভাই। তার পরিচিতিতেই ছোটদের উপযোগী করে লিখতেন - সুফিয়া কামাল, আব্দুল্লাহ আল মুতি শরফুদ্দিন, শওকত ওসমান, আহসান হাবীব, ফয়েজ আহমেদ, হোসনে আরা, নাসির আলী, হাবীবুর রহমানসহ বিখ্যাত অনেক লেখক। ১৯৫৬ সালে বাংলাদেশের সবচেয়ে বড় শিশু-কিশোর সংগঠন কচিকাঁচার মেলা প্রতিষ্ঠা করেন রোকনুজ্জামান খান। বিখ্যাত অনেক ব্যক্তিত্ব এর সদস্য ছিলেন - সুলতানা কামাল, হাশেম খান, মাহবুব তালুকদার, কৌতুক অভিনেতা রবিউল প্রমূখ। বাক বাক্‌ কুম পায়রা মাথায় দিয়ে টায়রা বউ সাজবে কাল কি চড়বে সোনার পালকি হাট্ টিমা টিম টিম — মোস্তাকীম, বই তার অসামান্য শিশুতোষ ছড়া হিসেবে বিবেচিত হয়ে আসছে। খোকন খোকন ডাক পাড়ি, আজব হলেও গুজব নয় প্রভৃতি বই লিখেছেন দাদাভাই। সম্পাদনা করেছেন - আমার প্রথম লেখা, ঝিকিমিকি, বার্ষিক কচি ও কাঁচা,চিঠির বিলি সহ ছোটদের আবৃত্তি ইত্যাদি পুস্তক। শিশু সংগঠনে অসামান্য অবদান রাখায় রোকনুজ্জামান খান এছাড়াও তিনি বাংলা একাডেমী পুরস্কার (১৯৬৮), শিশু একাডেমী পুরস্কার (১৯৯৪), একুশে পদক (১৯৯৮), জসিমউদ্দীন স্বর্ণপদক এ ভূষিত হন।২০০০ সালে স্বাধীনতা দিবস পুরস্কারে ভূষিত হন। ৩ ডিসেম্বর, ১৯৯৯ সালে তিনি মৃত্যুবরণ করেন। দৈনিক কালের কণ্ঠ, মুদ্রিত সংস্করণ, ৯ এপ্রিল, ২০১১ইং, অবাক পৃথিবী, পৃষ্ঠাঃ ৬
লাথি

প্রতিযোগিতা মূলক খেলায় এবং হাতে হাতে যুদ্ধে; পাদদেশ, পা কিংবা হাঁটু দিয়ে শারীরিক আঘাতকে লাথি বলা হয়। লাথি প্রায়শই প্রচণ্ড এবং সম্পূর্ণ ভাবে আঘাত করতে ব্যবহৃত হয়। লাথি বিভিন্ন মার্শাল আর্টে ব্যবহৃত হয় যেমন কারাতে, তায়কোয়ান্দো, কুংফু, প্যানক্রাশন, ভভিনাম, মুই থাই, কিকবক্সিং, ক্যাপুয়েরা, সিলাত এবং কালারিপায়াত্তু। লাথির ভিডিও Examples of basic kicks at Exershare.com Kicking books and resources ওয়েব্যাক মেশিনে আর্কাইভকৃত ২৪ মে ২০১১ তারিখে মার্শাল আর্ট প্রবেশদ্বার
বেটি ফোর্ড

বেটি ফোর্ড (পুরোনাম: এলিজাবেথ অ্যান ব্লুমার ওয়ারেন ফোর্ড, ইংরেজি:Elizabeth Ann Bloomer Warren Ford) (এপ্রিল ৮,১৯১৮ – জুলাই ৮, ২০১১), মার্কিন যুক্তরাষ্ট্রের রাষ্ট্রপতি জেরাল্ড ফোর্ডের সহধর্মণী। তিনি ১৯৭৪ থেকে ১৯৭৭ সাল পর্যন্ত ফার্স্ট লেডির সম্মাননা লাভ করেন। Christoff, Chris; Gray, Kathleen (July 15, 2011). "Betty Ford: A First Lady's Last Farewell". Detroit Free Press. Retrieved July 16, 2011.
মোহাম্মদ সানাউল্লাহ

মোহাম্মদ সানাউল্লাহ (জন্ম: অজানা - মৃত্যু: ২৮ নভেম্বর, ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মো. সানা উল্লাহর জন্ম লক্ষ্মীপুর জেলার সদর উপজেলার নন্দনপুর ইউনিয়নের নন্দনপুর গ্রামে। তার বাবার নাম সোলায়মান মিয়া এবং মায়ের নাম সাদিয়া খাতুন। তার স্ত্রীর নাম মনোয়ারা বেগম। তাদের এক মেয়ে। মো. সানা উল্লাহ চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। জানুয়ারি মাসে তিনি ছুটিতে বাড়িতে আসেন। ফেব্রুয়ারি মাসের শেষে আবার চাকরিতে যোগ দেন। এর কিছু দিন পর শুরু হয় মুক্তিযুদ্ধ। তিনি যোগ দেন মুক্তিযুদ্ধে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তৃতীয় ইস্ট বেঙ্গল রেজিমেন্টের বেশিরভাগ সদস্যকে সেনানিবাসের বাইরে মোতায়েন করা হয়। কিছু অংশ থাকে সেনানিবাসে। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। দিনাজপুর জেলার বিভিন্ন স্থানে যুদ্ধ করেন। এরপর ভারতে যান। সেখানে তারা পুনর্গঠিত হন। এ সময় তৃতীয় ইস্ট বেঙ্গল রেজিমেন্টের অধিনায়ক নিযুক্ত হন মেজর শাফায়াত জামিল (বীর বিক্রম, পরে কর্নেল)। একটি কোম্পানির (ডেলটা [ডি]) অধিনায়ক নিযুক্ত হন লেফটেন্যান্ট এস আই এম নূরুন্নবী খান (বীর বিক্রম, পরে কর্নেল)। মো. সানা উল্লাহ ছিলেন চার্লি (‘সি’) কোম্পানিতে। রাধানগরে চার্লি কোম্পানির একটি প্লাটুন ও ডেলটা কোম্পানির সঙ্গে যুদ্ধে অংশ নেয়। ওই প্লাটুনেই ছিলেন মো. সানা উল্লাহ। নভেম্বরের শেষে রাধানগরে ভয়াবহ যুদ্ধ হয়। রাধানগরের বিভিন্ন স্থানে ছিল পাকিস্তান সেনাবাহিনীর অবস্থান। তাদের একটি অবস্থান ছিল ছোটখেলে। ২৬ নভেম্বর মিত্রবাহিনীর ৫/৫ গোর্খা রেজিমেন্ট রাধানগরে পাকিস্তান সেনাবাহিনীর সব অবস্থানে একযোগে আক্রমণ করে। মুক্তিযোদ্ধারাও তাদের সঙ্গে যুদ্ধে অংশ নেন। এই যুদ্ধে পাকিস্তান সেনাবাহিনীর পাল্টা আক্রমণে গোর্খা রেজিমেন্টের ব্যাপক ক্ষয়ক্ষতি হয়। তাদের কোম্পানি কমান্ডারসহ ৬৭ জন শহীদ হন। মুক্তিযোদ্ধা কয়েকজন আহত হন। তবে কেউ এদিন শহীদ হননি। মিত্রবাহিনীর ২৬ নভেম্বরের আক্রমণ ব্যর্থতায় পর্যবসিত হওয়ার পর মুক্তিবাহিনীর ওপর দায়িত্ব পড়ে রাধানগর দখলের। ২৮ নভেম্বর ভোরে মুক্তিযোদ্ধারা প্রথমে ছোটখেল আক্রমণ করেন। এই যুদ্ধে মুক্তিবাহিনীর পক্ষে নেতৃত্ব দেন শাফায়াত জামিল। যুদ্ধে তিনি আহত হলে নেতৃত্ব দেন এস আই এম নূরুন্নবী খান। মুক্তিযোদ্ধারা সাহসিকতার সঙ্গে যুদ্ধ করে ছোটখেল দখল করেন। পাকিস্তানি সেনারা তাদের অবস্থান ছেড়ে পিছু হটে যায়। সকাল আটটার দিকে তারা পুনর্গঠিত হয়ে মুক্তিযোদ্ধাদের ওপর পাল্টা আক্রমণ শুরু করে। পাকিস্তান সেনাবাহিনীর একের পর এক আক্রমণ মুক্তিযোদ্ধারা প্রতিহত করেন। সেদিন যুদ্ধে মো. সানা উল্লাহসহ বেশ কয়েকজন মুক্তিযোদ্ধা শহীদ ও অনেকে আহত হন। বীর বিক্রম "দৈনিক প্রথম আলো, "তোমাদের এ ঋণ শোধ হবে না"| তারিখ: ০৩-০৫-২০১২"। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
ইরিনা বোকোভা

ইরিনা বোকোভা (বুলগেরীয় ভাষায়ঃ Ирина Георгиева Бокова) (জন্মঃ ১২ জুলাই, ১৯৫২) বুলগেরীয় রাজনীতিবিদ এবং ইউনেস্কো'র বর্তমান মহাপরিচালক। তার পুরো নাম - ইরিনা জর্জিয়েভা বোকোভা। তিনি বুলগেরিয়ার সংসদে দুই মেয়াদে বুলগেরিয়ান সোশ্যালিস্ট পার্টির পক্ষ থেকে সংসদ সদস্য নির্বাচিত হয়েছে। প্রধানমন্ত্রী ঝান ভিদেনোভ সরকারের মন্ত্রীসভায় মন্ত্রী এবং উপ-পররাষ্ট্রমন্ত্রীরূপে দায়িত্ব পালন করেন। বুলগেরিয়া প্রজাতন্ত্রের পক্ষ থেকে ফ্রান্স এবং মোনাকোয় রাষ্ট্রদূত হয়েছিলেন। এছাড়াও তিনি ইউনেস্কোয় বুলগেরীয় প্রতিনিধি এবং বুলগেরীয় প্রেসিডেন্টের ব্যক্তিগত প্রতিনিধি হিসেবে ২০০৫-২০০৯ সাল পর্যন্ত ফরাসী ভাষা ও সংস্কৃতি বিষয়ক সংস্থা অর্গ্যানাইজেশন ইন্টারন্যাশনাল দ্য লা ফ্রাঙ্কোফোনি'র দায়িত্ব পালন করেন। কমিউনিস্ট যুগের বিতর্কিত রাজনীতিবিদ গিওর্গি বোকোভের কন্যা ইরিনা বোকোভা। তার পিতা ছিলেন বুলগেরিয়ান কমিউনিস্ট পার্টির প্রাতিষ্ঠানিক সংবাদপত্র র‍বোটনিচেস্কো দেলো'র প্রধান সম্পাদক। মেসিডোনিয়া অঞ্চলের বুলগেরীয় হিসেবে জন্মগ্রহণ করেন তিনি। আন্তর্জাতিক সম্পর্ক বিষয়ে তিনি মস্কো স্টেট ইন্সটিটিউট থেকে স্নাতক ডিগ্রী অর্জন করেন। এরই ধারাবাহিকতায় তিনি বুলগেরিয়ার পররাষ্ট্র মন্ত্রণালয়ে নিযুক্ত হন। ঘটনাক্রমে ১৯৯৬-৯৭ সালের শীতকালে তিনি মন্ত্রীত্ব অর্জন করেন। ১৯৯০ সাল পর্যন্ত তিনি বুলগেরিয়ান কমিউনিস্ট পার্টির সদস্য ছিলেন। ২২ সেপ্টেম্বর, ২০০৯ সালে ইউনেস্কোর মহাপরিচালকরূপে বোকোভাকে নির্বাচিত করা হয়। প্যারিসে অনুষ্ঠিত নির্বাচনে ৯জন প্রার্থী প্রতিদ্বন্দ্ব্বিতা করেন। ৫ম পর্যায়ের ভোট পর্বে মিশরীয় বিমূর্ত চিত্রকর ও সংস্কৃতি মন্ত্রী ফারুক হোসনিকে ৩১-২৭ ভোটের ব্যবধানে জয়ী হন বোকোভা। হোসনি জয়ী হবার দৃঢ় প্রত্যয় ব্যক্ত করলেও নোবেল শান্তি পুরস্কার বিজয়ী এলি উইসেল কর্তৃক ইসরায়েল বিরোধী বক্তব্যের কারণে সমালোচিত হন। ৪র্থ পর্বের ভোটে উভয়েই ২৯ ভোট নিয়ে সমান অবস্থানে ছিলেন। এ বিজয়ের ফলে বোকোভা জাপানের কোচিরো মাতসুরা'র কাছ থেকে মহাপরিচালকের দায়িত্বভার গ্রহণ করেন। ইউনেস্কোয় তিনি চার বছরের মেয়াদকালের জন্য মনোনীত হন। ১৫ অক্টোবর, ২০০৯ সালে ৩৫তম অধিবেশনে ইউনেস্কোর সাধারণ সভায় ১০ম মহাপরিচালক হিসেবে নির্বাচিত করা হয়। ইরিনা বোকোভা বিশ্বের তথা পূর্ব ইউরোপের প্রথম নারী হিসেবে ইউনেস্কো প্রধানের মর্যাদায় অধিষ্ঠিত হন। ২৩ অক্টোবর, ২০০৯ সালের শুক্রবার বিকেলে ১নং কক্ষে অভিষেক অনুষ্ঠান অনুষ্ঠিত হয়। "Bokova wins Unesco leadership vote"। Al Jazeera। ২০০৯-০৯-২২। সংগ্রহের তারিখ ২০০৯-০৯-২২।  "Bokova beats Hosni for UNESCO head"। The Jerusalem Post। ২০০৯-০৯-২২। সংগ্রহের তারিখ ২০০৯-০৯-২২। [স্থায়ীভাবে অকার্যকর সংযোগ] "A Glance at UNESCO's Next Leader"। The New York Times। ২০০৯-০৯-২২।  [অকার্যকর সংযোগ] "Стандарт", Брой 5860, 8 май 2009 ওয়েব্যাক মেশিনে আর্কাইভকৃত ২০১২-১০-০৫ তারিখে. (বুলগেরীয়) STEVEN ERLANGER (২০০৯-০৯-২২)। "Bulgarian Defeats Egyptian in Unesco Vote"। The New York Times। সংগ্রহের তারিখ ২০০৯-০৯-২২।  Official website[স্থায়ীভাবে অকার্যকর সংযোগ] (under Creative Commons License)
জন হেনরি (দ্ব্যর্থতা নিরসন)

জন হেনরি শিরোনাম নিম্নলিখিত ব্যক্তিবর্গকে নির্দেশ করে: জন হেনরি ডেভিস -(ম্যানচেস্টার ইউনাইটেড ফুটবল ক্লাবের মালিক,ব্যবসায়ী) জন হেনরি (লোকগাথা) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।